גיטרניים

גיטרניים (שם מדעי: Rhinobatidae) הם משפחה של דגי סחוס שבסדרת הגיטרנאים החיים בימים רדודים בכל האוקיינוסים באזורים הטרופיים והסובטרופיים וחלקם גם בימים ממוזגים וקרירים. כמה חוקרים משייכים אותם לסדרה אחרת - רינופריסטיים, ששמה המדעי (Rhinopristiformes) הגיע משם המשפחה המדעי.

הגיטרנים דומים במראם לגיטרה צרה ונמוכה ומכאן שמם. הם בעלי חרטום מוארך ועיניים קטנות והם חיים רוב זמנם על קרקעית הים, אורבים לטרף כמו סרטנים או דגי גרם מתחת לחול. סנפירי החזה שלהם צרים יותר משל רוב הבטאים. חלק מהמינים יכולים לעלות על 2 מ'.

בחופי ישראל חיים מספר מיני גיטרניים ביניהם גיטרן אטלנטי (Rhinobatos cemiculus), גיטרן מובהק (Rhinobatos rhinobatos) וגיטרן חלווי (Glaucostegus halavi).

סוגים
Acroteriobatus
Pseudobatos
גיטרן (Rhinobatos) - בו גיטרן אטלנטי וגיטרן פרודוקטוס
Myledaphus - נכחד

בעבר השתייכו למשפחה הסוגים: Glaucostegus שעבר למשפחה עצמאית - גלאוקוסתגיים (Glaucostegidae) ובני המשפחה טריגונוריניים (Trygonorrhinidae).

קישורים חיצוניים

בעלי חיים שתוארו ב-1837
טקסונים שתוארו בידי פרידריך גוסטב יעקב הנלה
טקסונים קיימים שהתפתחו ביורה עליון